ΓΡΑΠΤΗ ΕΡΩΤΗΣΗ E-1327/00

υποβολή: Daniel Hannan (PPE-DE) προς το Συμβούλιο

(3 Μαΐου 2000)

Θέμα: Ομάδες εργασίας

Υπάρχουν εκατοντάδες ομάδες εργασίας για θέματα που αφορούν την εναρμόνιση της νομοθεσίας, τη διαμόρφωση κοινής πολιτικής και την προώθηση τών ευρωπαϊκών ιδεωδών.

Αυτές οι ομάδες εργασίας καταγράφονται στον ετήσιο προϋπολογισμό. Ο σχετικός κατάλογος του προϋπολογισμού του 2000 βρίσκεται στις σελίδες 480 και 504 του ΕΕ L 40 της 14.2.2000.

Ωστόσο, λίγα πράγματα είναι γνωστά για τις δραστηριότητες ή τους ακριβείς σκοπούς των σωμάτων αυτών.

Θα μπορούσε το Συμβούλιο, στο πλαίσιο της προσπάθειας για μεγαλύτερη διαφάνεια, αλλά και για την ιστορία, να προσφέρει όχι αποσπασματικά, αλλά ως ένα ενιαία συντεταγμένο σύνολο στοιχείων λεπτομέρειες για κάθε ένα από τα σώματα αυτό, δηλαδή:

1. φύση της εκπροσώπησης των κρατών μελών και της Επιτροπής,

2. αριθμό συνεδριάσεων στη διάρκεια του περασμένου έτους,

3. ημερήσια διάταξη κάθε συνεδρίασης,

4. τί βρίσκεται αυτή τη στιγμή στην ημερήσια διάταξη,

5. σε ποιές περιπτώσεις, εάνπήρξαν τέτοιες, ήταν παρόντεςπουργοί στις συνεδριάσεις;

Θα μπορούσε επίσης το Συμβούλιο να εξετάσει το ενδεχόμενο δημιουργίας ενός μηχανισμού, για παράδειγμα στο Ιντερνέτ, ώστε να παρέχεται η δυνατότητα, σε όσους ενδιαφέρονται, να γνωρίζουν από ένα πρωϊμότερο στάδιο ποιά νομοθετικά κείμενα βρίσκονται στο στάδιο της προετοιμασίας;

Θα μπορούσε, ακόμη, να διαβιβάσει τις πληροφορίες που αναφέρονται στο σημείο 4, στις επιτροπές. της Βουλής των Κοινοτήτων και της Βουλής των Λόρδων που ασχολούνται με ευρωπαϊκά θέματα, καθώς και στις αρμόδιες επιτροπές του Ευρωπαϊκού Κοινοβουλίου;

Απάντηση

(20 Νοεμβρίου 2000)

Στην ερώτησή του, ο Αξιότιμος κ. Βουλευτής αναφέρεται στις επιτροπές που έχουν συσταθεί δυνάμει του άρθρου 202 της Συνθήκης ΕΚ και στις οποίες έχει ανατεθεί να επικουρούν την Ευρωπαϊκή Επιτροπή κατά την άσκηση των αρμοδιοτήτων της για την εκτέλεση ορισμένων κανόνων.

Το Συμβούλιοπενθυμίζει την απόφαση του Συμβουλίου της 28ης Ιουνίου 1999 περί καθορισμού των όρων άσκησης των εκτελεστικών αρμοδιοτήτων που ανατίθενται στην Επιτροπή. Η απόφαση αυτή προβλέπει ότι το Ευρωπαϊκό Κοινοβούλιο ενημερώνεται τακτικά από την Επιτροπή για τις εργασίες των επιτροπών. Προς τούτο, λαμβάνει τις ημερήσιες διατάξεις των συνεδριάσεων, τα σχέδια μέτρων πουποβάλλονται στις επιτροπές και αφορούν την εκτέλεση των πράξεων που εγκρίνονται με τη διαδικασία του άρθρου 251 της συνθήκης, καθώς και τα αποτελέσματα των ψηφοφοριών και τα συνοπτικά πρακτικά των συνεδριάσεων και τους καταλόγους των αρχών και οργανώσεων στις οποίες ανήκουν τα άτομα που ορίζουν τα κράτη μέλη ως αντιπροσώπους τους. Ενημερώνεται επίσης για κάθε μέτρο που διαβιβάζεται στο Συμβούλιο από την Επιτροπή ή για κάθε πρόταση ληπτέων μέτρων.

Το Συμβούλιο καλεί εξάλλου τον αξιότιμο κ. βουλευτή να απευθυνθεί απευθείας στην Επιτροπή όσον αφορά τη θέση της για την κοινοποίηση των εγγράφων. Το Συμβούλιο επιθυμεί να διευκρινίσει ότι οι δηλώσεις που διατυπώθηκαν κατά την έκδοση της απόφασης του Συμβουλίου της 28ης Ιουνίου 1999 κατέστησαν προσιτές στο κοινό σύμφωνα με το άρθρο 7, παρ. 1, 1ο εδάφιο του εσωτερικού κανονισμού του Συμβουλίου και εκτίθενται στην αρχική ιστοσελίδα του Συμβουλίου στο Διαδίκτυο.

Αντίθετα, προκειμένου για επιτροπές που συστήνονται δυνάμει αυτών τούτων των Συνθηκών ή για επιτροπές και Ομάδες εργασίας που συστήνονται βάσει του εσωτερικού κανονισμού του Συμβουλίου για να προετοιμάζουν τις εργασίες του Συμβουλίου ή να γνωμοδοτούν προς αυτό, εφαρμόζονται οι διατάξεις περί διαφάνειας των πράξεων του Συμβουλίου.

Έτσι, δυνάμει της απόφασης του Συμβουλίου της 6ης Δεκεμβρίου 1999(1), η Γενική Γραμματεία του Συμβουλίου δίνει στη δημοσιότητα, μέσω του Διαδικτύου (http://ue.eu.int), κατάλογο των θεμάτων της προσωρινής ημερήσιας διάταξης των συνόδων του Συμβουλίου και των συνεδριάσεων των προπαρασκευαστικών του οργάνων που αφορούν περιπτώσεις κατά τις οποίες το Συμβούλιο ενεργείπό την ιδιότητά του νομοθέτη, κατά την έννοια του άρθρου 6 του εσωτερικού κανονισμού του.

(1) ΕΕ L 9 της 13.1.2000.